
           R E F E R A T 

Privind propunerea de aprobare a  convenţiei  între Direcţia de Asistenţă Socială Comunitară Timişoara -Serviciul pentru Protecţia Persoanei cu Handicap  şi Regia Autonomă de Transport Timişoara pentru  realizarea activităţii de transport a persoanelor cu dizabilităţi locomotorii din Municipiul Timişoara

        Prin H.C.L.M.T.nr.467/2005 Serviciul pentru Protecţia Persoanei cu Handicap   a fost preluat în cadrul Direcţiei de Asistenţă Socială Comunitară Timişoara. Scopul principal al acestui serviciu, conform H.C.L.M.T nr. 35/25.07.2000, modificată prin H.C.L.M.T nr. 32/31.01.2006, îl constituie activitatea de asistenţă socială şi protecţie a persoanelor cu handicap, cu domiciliul sau reşedinţa în Municipiul Timişoara.

        Regia Autonomă de Transport Timişoara a preluat, conform art.2 din H.C.L.M.T nr. 226/10.05.2005, în administrare, 4 microbuze Mercedes Benz Sprinter  pentru transportul cetăţenilor  cu dizabilităţi locomotorii. Microbuzele rămân în proprietatea privată a Primăriei Municipiului Timişoara. 

         Pentru realizarea activităţii de transport a persoanelor cu dizabilităţi locomotorii , Regia Autonomă de Transport Timişoara a calculat, pe baza estimărilor proprii, un tarif de 1,75 lei/km, fără TVA,  conform adresei nr. 13255/09.10.2006 comunicată Direcţiei de Asistenţă Socială Comunitară.

        De asemenea, prin adresa nr. 8203/07.06.2006, Regia Autonomă de Transport Timişoara  a calculat 

valoarea medie lunară a cheltuielilor directe (salarii conducători auto, combustibil, asigurări, etc.) efectuate cu cele 4 microbuze Mercedes Benz Sprinter, valoare care se ridică la suma de 37.319 lei pentru primele 4 luni ale anului 2006. 


Procedura privind modalitatea de stabilire a criteriilor pe baza cărora vor fi desemnate persoanele beneficiare,  activităţile care necesită transport şi orarul de desfăşurare  va fi dispusă  prin Dispoziţia Primarului Municipiului Timişoara.

               Având în vedere cele de mai sus şi în conformitate cu dispoziţiile art.33, lit.d) din Legea nr.47/2006 privind sistemul naţional de asistenţă socială , propunem spre aprobare Consiliului Local încheierea unei convenţii între Direcţia de Asistenţă Socială Comunitară Timişoara- Serviciul pentru Protecţia Persoanei cu Handicap şi Regia Autonomă de Transport Timişoara pentru  realizarea activităţii de transport a persoanelor cu dizabilităţi locomotorii  din Municipiul Timişoara.


Pentru realizare acestei activităţi,  Serviciul pentru Protecţia Persoanei cu Handicap are nevoie de suplimentarea organigramei cu: 4 lucrători sociali-care vor însoţi persoanele cu dizabilităţi locomotorii în fiecare microbuz, un dispecer şi un asistent social.  

           Anexăm copii după adresele Regiei Autonome de Transport Timişoara şi H.C.L.M.T nr. 226/10.05.2005 .

